stanford-oval/wikipedia huggingface dataset:
Mario José Serra

Mario José Serra (12. maaliskuuta 1926 Buenos Aires – 9. heinäkuuta 2005) oli argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 4. joulukuuta 1949 ja nimitettiin sen vihkipiispaksi sekä Mentesan titulaaripiispaksi 28. toukokuuta 1975. Piispaksi vihkiminen seurasi 8. elokuuta. Pääkonsekraattorina toimi Juan Carlos Aramburu, jota avustivat Vicente Faustino Zazpe ja Eduardo Francisco Pironio.
Serra jäi eläkkeelle 8. helmikuuta 2002.
Mario Illien

| Mario Illien |
| --- | --- |
 Mario Illien vuonna 2006
Henkilötiedot
Syntynyt: 2. elokuuta 1949 (ikä 75)
Kansalaisuus:   Sveitsi
Mario Illien (s. 2. elokuuta 1949) on sveitsiläinen insinööri ja Ilmor-yhtiön perustaja. Hän perusti Ilmorin Paul Morganin kanssa vuonna 1983. Illien toimi Mercedeksen moottoripuolen teknisenä johtajana Ilmorin toimittaessa Mercedes-moottorit muun muassa McLarenin Formula 1 -tallille vuosina 1995–2005. Vuonna 2006 Illien ilmoitti Ilmorin MotoGP-sarjaan, mutta talli ajautui seuraavana vuonna taloudellisiin vaikeuksiin. Illien on toiminut myös Renault’n moottoripuolen teknisenä avunantajana vuosina 2015–2017.
Käännös suomeksi
Mekonginvästäräkki

| Mekonginvästäräkki |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Västäräkit Motacillidae
Suku::  Västäräkit Motacilla
Laji::  capensis
Kaksiosainen nimi
 Motacilla samveasnae  (Duckworth, Alström, Davidson, Evans, Poole, Setha & Timmins, 2001) 
Katso myös
   Mekonginvästäräkki Wikispeciesissä   Mekonginvästäräkki Commonsissa 
Infobox OKNimi-testi OKIUCN-testi OK: 
Mekonginvästäräkki (Motacilla samveasnae) on kaakkoisaasialainen varpuslintu. Sen elinympäristö käsittää Mekongjoen alajuoksua ja sen sivujokia Etelä-Laosissa ja Koillis-Kambodžassa, sekä siellä täällä Thaimaassa ja Vietnamissa. Lajin holotyyppi kuvailtiin Kambodžan Stung Tengin provinssista Sanjoelta vuonna 2001.
Venäjän presidentinvaali 2008

Dmitri Medvedev.
Gennadi Zjuganov.
Venäjän presidentinvaali 2008 oli Venäjällä 2. maaliskuuta 2008 järjestetty vaali, jossa valittiin Dmitri Medvedev Venäjän presidentiksi neljäksi vuodeksi.
Ehdokkaat

Andrei Bogdanov, Venäjän demokraattisen puolueen johtaja
Dmitri Medvedev, silloinen varapääministeri. Häntä tukivat Yhtenäinen Venäjä, Oikeudenmukainen Venäjä, Agraaripuolue ja Kansalaisvoima
Vladimir Žirinovski, Duuman varapuhemies, Liberaalidemokraattinen puolue
Gennadi Zjuganov, Venäjän federaation kommunistinen puolue
Hylätyt ehdokkaat

Mihail Kasjanov, entinen pääministeri, keräsi kaksi miljoonaa kannattajakorttia, joista keskusvaalilautakunta havaitsi ainakin 13 % väärennetyiksi. Kasjanovin ehdokkuus evättiin.
Vladimir Bukovski, entinen Neuvostoliiton toisinajattelija, joka on asunut vuodesta 1976 Britanniassa. Hän haki Venäjän passin elokuussa 2007, mutta keskusvaalilautakunta hylkäsi hänen ehdokkuutensa, koska hän ei ollut asunut ehdokkuuden vaatiman viimeisen kymmenen vuoden ajan Venäjällä.
Oleg Šenin, Neuvostoliiton kommunistinen puolue (uudelleenperustettu), ehdokkuus hylättiin papereiden epäselvyyksien vuoksi
Nikolai Kurjanovitš, duuman jäsen, LDPR:sta erotettu äärinationalisti, ehdokkuus hylättiin rekisteröintisäännösten rikkomuksen vuoksi.
Muut

Boris Nemtsov, Oikeistovoimien liitto, vetäytyi joulukuussa 2007.
Garri Kasparov, Yhdistyneen kansalaisrintaman johtaja ja entinen shakin maailmanmestari, väitti että viranomaiset estivät hänen ehdokkuutensa estämällä sopivan tilan vuokrauksen nimitystilaisuutta varten.
Vaalien tulos

Dmitri Medvedev voitti vaalit 70,28 prosentin kannatuksella. Äänestysprosentti nousi  69,78 prosenttiin. Kommunistien Zjuganovin äänisaalis oli 17,72 prosenttia, äärikansallismielisen Žirinovskin 9,34 ja demokraattisen puolueen Bogdanovin 1,29 prosenttia.
Vaalien demokraattisuus

Euroopan neuvoston parlamentaarista yleiskokousta edustavien tarkkailijoiden mukaan vaalit eivät olleet täysin reilut tai demokraattiset, mutta niiden tulos heijastaa kuitenkin melko hyvin kansan tahtoa. Tarkkailijoiden mukaan vaaleissa toistuivat samat puutteet kuin joulukuun parlamenttivaaleissa, mikä kyseenalaistaa vaalien demokraattisuuden, eikä vaaleja voi myöskään pitää reiluina, sillä ehdokkailla ei ollut samanlaista mahdollisuutta näkyvyyteen tiedotusvälineissä.
Aiheesta muualla

Kuvia tai muita tiedostoja aiheesta Venäjän presidentinvaali 2008 Wikimedia Commonsissa
Maximilien de Sully
Aiheesta muualla

Kuvia tai muita tiedostoja aiheesta Maximilien de Sully Wikimedia Commonsissa
Markus Larsson

| Mitalit | Mitalit | Mitalit |  |
| --- | --- | --- | --- |
|  Markus Larsson |  Markus Larsson |  Markus Larsson |  |
Maa:   Ruotsi
Miesten alppihiihto
| MM-kilpailut  | MM-kilpailut  | MM-kilpailut  |  |
|  Hopeaa | Åre 2007 | joukkuekilpailu |  |
|  Pronssia | Vail / Beaver Creek 2015 | joukkuekilpailu |  |
Markus Larsson (s. 9. tammikuuta 1979 Kil) on ruotsalainen alppihiihtäjä.
Larsson saavutti nuorten MM-kilpailuissa Schladmingissa 1997 pronssia suurpujottelussa ja supersuurpujottelussa. Salt Lake Cityn olympialaisissa 2002 hän oli pujottelussa seitsemäs. St. Moritzin MM-kilpailuissa 2003 hän sijoittui alppiyhdistetyssä kuudenneksi ja pujottelussa kymmenenneksi. Bormion MM-kilpailuissa 2005 hän oli pujottelussa neljäs. Torinon olympialaisissa 2006 hän sijoittui alppiyhdistetyssä 11:nneksi.
Larsson voitti hopeaa vuoden 2007 alppihiihdon maailmanmestaruuskilpailujen joukkuekilpailussa. Vancouverin olympialaisissa 2010 hän sijoittui superalppiyhdistetyssä 16:nneksi ja Sotšin olympialaisissa 2014 pujottelussa seitsemänneksi. Vailin / Beaver Creekin MM-kilpailuissa 2015 hän sai joukkuekilpailussa pronssia ja oli pujottelussa seitsemäs.
Larsson on voittanut kaksi alppihiihdon maailmancupin osakilpailua: pujottelukilpailut Åressa maaliskuussa 2006 ja Alta Badiassa joulukuussa 2006. Lisäksi hän on ollut kerran toinen ja kerran kolmas. Hän sijoittui pujottelun maailmancupin kokonaispisteissä neljänneksi kaudella 2006–2007.
Mauri Koponen

Mauri Koponen (8. huhtikuuta 1927 Nurmijärvi – 15. toukokuuta 2011 Helsinki) oli suomalainen muotitaiteilija.
Koponen oli lapsuudessaan lastenkodissa ja ruotsinkielisessä kasvatuskodissa. Hän ryhtyi jo nuorena tähtäämään muotialalle, vaikka hänelle oli suunniteltu sähköalan ammattia. Vuonna 1944 hän aloitti Vaatturiammattikoulun. Sotien jälkeen hän suuntasi Ruotsiin, jossa hän toimi pakolaisleirillä tulkkina ja sen jälkeen Västeråsissa ja Tukholmassa vaatturiliikkeessä. Hän työskenteli NK:n tavaratalossa leikkuumestarin apulaisena ja Elis Fischerin pukutehtaassa alkuun maallimestarin apulaisena, mutta pian laajemmin eri tehtävissä. Samalla hän opiskeli tukholmalaisissa alan kouluissa. Hän palasi Suomeen 1949 suorittamaan asevelvollisuutta, jonka jälkeen hän pääsi Helsingissä Wieniläiseen pukimoon mallisuunnittelijaksi.
Koponen lähti 1958 työhön Italiaan Barattan muotitaloon. Hän palasi Suomeen ja perusti 1959 oman muotisalongin Helsinkiin. Salonki toimi vuoteen 1988. Varsinaisen työnsä lisäksi Koponen piti muotipalstaa monessa lehdessä. Hänen pukujaan oli usein itsenäisyyspäivän vastaanotolla presidentinlinnassa. Hänelle myönnettiin valtion taiteilijaeläke.
Koponen joutui pahoinpitelyn uhriksi 1984 ja oli viime vuotensa sairaalassa liikuntakyvyttömänä.
Venäjän presidentinhallinto

Venäjän presidentinhallinto (ven. Администра́ция президе́нта Росси́и, Administratsija prezidenta Rossii) on Venäjän presidentin apuna toimiva laaja hallintokoneisto. Venäjän federaation presidentinhallinto sai alkunsa presidentti Boris Jeltsinin aikana heinäkuussa 1991. Presidentti Putinin aikana (2000–2008, 2012–) hallintoa on merkittävästi uudelleenorganisoitu, sen tehtäviä lisätty (esimerkiksi luomalla Venäjän jako federaatiopiireihin, joiden johdossa on presidentinhallinnon edustajat) ja henkilöstöä laajennettu. Venäjän presidentinhallinto laatii muun muassa lakiesitykset duumalle.
Venäjän presidentinhallinnon päätoimipiste Moskovassa
Johto

Presidentinhallinnon johtaja luetaan nykyään Venäjän valtiollisen vallankäytön sisimpään ytimeen yhdessä pääministerin ja presidentinhallintoon kuuluvan turvallisuusneuvoston sihteerin kanssa. Joulukuusta 2011 presidentinhallintoa on johtanut Sergei Ivanov.
Johto > Presidentinhallinnon johtajat

Boris Jeltsinin kaudella (1991–2000)
6/1991–1/1993 Juri Petrov
1/1993–1/1996 Sergei Filatov (ven. Серге́й Алекса́ндрович Фила́тов)
1–7/1996 Nikolai Jegorov
7/1996–3/1997 Anatoli Tšubais
3/1997–12/1998 Valentin Jumašev
12/1998–3/1999 Nikolai Bordjuža
3/1999– Aleksander Vološin
Presidentti Vladimir Putinin kaudella (2000–2008)
–10/2003 Aleksander Vološin
10/2003–11/2005 Dmitri Medvedev
11/2005–5/2008 Sergei Sobjanin
Presidentti Dmitri Medvedevin kaudella (2008–2012)
5/2008–12/2011 Sergei Naryškin
12/2012 virkaatekevänä Vladislav Surkov
12/2011–5/2012 Sergei Ivanov
Presidentti Vladimir Putinin kaudella (2012–)
5/2012– 8/2016 Sergei Ivanov
8/2016- Anton Vaino
Suurorganisaatio

Venäjän federaation presidentinhallinto on suuri organisaatio. Siinä työskenteli noin 2000 henkeä jo vuonna 1996 Anatoli Tšubaisin aloittaessa presidentinhallinnon johtajana. Lisäksi valtionhallinnon kontrolloimissa yrityksissä toimi tuolloin monikymmentuhantinen presidentinhallinnon osaksi nimittämä henkilöstö.
Suurorganisaatio > Presidentinhallintoon kuuluu muun muassa

Venäjän federaation turvallisuusneuvoston toimisto
Venäjän federaatiopiirien toimistot
Presidentin neuvonantajien toimisto
Presidentin kanslia
Presidentin lehdistö- ja tiedotustoimisto
Presidentin protokollatoimisto
Venäjän lapsiasiainvaltuutettu
Lukuisia presidentin direktoraatteja: lakiasiain, kontrolli-, kotimaan politiikan, ulkomaan politiikan, virkamiehistön ja henkilökunnan, valtiollisen palkitsemisen, kansalaisten perustuslaillisten oikeuksien, asiantuntijoiden, alueellisen yhteistyön ja kansainvälisten kulttuurisuhteiden, tiede- ja koulutuspolitiikan, ...
Toimitilat

Presidentinhallinnon toimitilat sijaitsevat Moskovan keskustassa useassa osoitteessa. Sillä on tiloja Kremlin alueella, toimitalo osoitteessa Staraja ploštšad 4 sekä Ilinka-kadulla. Kuvaavaa presidentinhallinnon nykyasemalle on, että jo Neuvostoliiton ajalla valtion tosiasiallinen valtakeskittymä eli kommunistisen puolueen keskuskomitean politbyroo kokoontui samassa rakennuksessa Staraja ploštšadilla.
Presidentinhallinnolla on lisäksi lukuisia muita toimipisteitä, kuten toimistot kussakin federaatiopiirissä.
Aiheesta muualla

Kuvia tai muita tiedostoja aiheesta Presidentinhallinnon julkaisemia valokuvia Wikimedia Commonsissa
Presidentinhallinnosta (Arkistoitu – Internet Archive) (englanniksi) (state.kremlin.ru/administration)
Venäjän presidentinhallinnon johtajana toimi marraskuusta 2011 elokuuhun 2016 asti Sergei Ivanov
Venäjän presidentinhallintoa on elokuusta 2016 lähtien johtanut Anton Vaino.
Venäjän presidentinvaali 2018

Venäjän presidentinvaalissa 2018 valittiin seuraava Venäjän presidentti kuusi vuotta kestävälle kaudelle. Ensimmäinen kierros järjestettiin 18. maaliskuuta 2018, ja jos kukaan ei olisi saanut yli 50 prosenttia äänistä, olisi 8. huhtikuuta 2018 järjestetty toinen kierros.
Ehdokkaita olivat kansallis-isänmaallisen liiton ”Synnyinmaa” johtaja Sergei Baburin, Venäjän federaation kommunistisen puolueen ehdokas Pavel Grudinin, Jablokon ehdokas Grigori Javlinski, sitoutumaton ehdokas Vladimir Putin (aiempi presidentti), sitoutumaton ehdokas Ksenija Sobtšak, Venäjän kommunistit -puolueen ehdokas Maksim Suraikin, Pravoje delo -puolueen ehdokas Boris Titov ja liberaalidemokraattisen puolueen puheenjohtaja Vladimir Žirinovski.
Vladimir Putin voitti vaalit ensimmäisellä kierroksella saamalla 76,69 % äänistä (56 430 712 ääntä), joten toista kierrosta ei tarvinnut järjestää. Seuraavaksi eniten ääniä saivat Grudinin (11,77 %) ja Žirinovski (5,65 %).
Virallisten tietojen mukaan äänestämässä kävi 67,5% äänioikeutetuista ihmisistä (73 578 992 ihmistä).
Putin vannoi virkavalansa 7. toukokuuta 2018.
Ehdokasasettelu

Venäjän viranomaiset estivät Putin-kriitikkona tunnetun oppositiojohtajan Aleksei Navalnyin osallistumisen presidentinvaaleihin. Navalnyitä pidetään kovaäänisenä Putin-kriitikkona ja näkyvimpänä oppositiopoliitikkona. Perusteluna oli Navalnyin aikaisemmin saama rikostuomio, jonka taustalla Navalnyi uskoi olevan poliittinen motiivi.
Ehdokkaat

Vladimir Žirinovski, Liberaalidemokraattinen puolueen puheenjohtaja
Vladimir Putin, sitoutumaton, presidentti 1999–2008 ja vuodesta 2012; pääministeri 1999–2000 ja 2008–2012
Pavel Grudinin, Kommunistinen puolue, Moskovan alueen duuman edustaja 1997–2011
Ksenija Sobtšak, itsenäinen ehdokas
Grigori Javlinski, Jabloko-puolueen ehdokas
Boris Titov, Pravoje delo -puolueen ehdokas
Sergei Baburin, kansallis-isänmaallisen liiton ”Synnyinmaa” johtaja
Maksim Suraikin, Venäjän kommunistit -puolueen ehdokas
Mielenosoitukset ja sensuuri vaalien alla

Venäjällä on ollut mielenosoituksia ja ihmisiä on pidätetty. Mihail Hodorkovskin Open Russia -uutissivusto ja Hodorkovskin henkilökohtainen nettisivusto on suljettu ilman oikeuden päätöstä. Hodorkovskin on ollut tarkoituksena paljastaa Putiniin kytköksissä oleva Kremlinin rikollispiiri. Hodorkovski on avannut uuden sivuston nimellä MBKh Media, jonka kautta Hodorkovski aikoo julkistaa lupaamansa tiedot. Oma internetverkko on hallinnon mukaan välttämätön mahdollisilta ulkoisilta vaikutteilta suojelemiseksi. Telegram-pikaviestin on osoittautunut hallinnolle haasteelliseksi, sillä sen viestiliikenne on enkryptattua. Venäjällä hallinnon edustajien esittäminen meemeissä on ollut laitonta vuodesta 2015. Meemien jakaminen ja tykkäysten painaminen on siksi Venäjällä vaarallista. Venäjän hallinto on maailman eniten Googlen sisällön poistopyyntöjä esittävä taho (sisältää YouTube-videot).
Äänestyksen tulos

| Ehdokas>  | Äänimäärä> Yhteensä: 109 008 428 | % kaikista äänistä> 100 % | Sijoitus>  |
| --- | --- | --- | --- |
| Vladimir Putin | 56 430 712 | 76,69 % | 1. valitaan |
| Pavel Grudinin | 8 659 206 | 11,77 % | 2. |
| Vladimir Žirinovski | 4 154 985 | 5,65 % | 3. |
| Ksenija Sobtšak | 1 238 031 | 1,68 % | 4. |
| Grigori Javlinski | 769 644 | 1,05 % | 5. |
| Boris Titov | 556 801 | 0,76 % | 6. |
| Maksim Suraikin | 499 342 | 0,68 % | 7. |
| Sergei Baburin | 479 013 | 0,65 % | 8. |
Aiheesta muualla

Kuvia tai muita tiedostoja aiheesta Venäjän presidentinvaali 2018 Wikimedia Commonsissa
Maupitin lentoasema

Maupitin lentoasema (IATA: MAU, ICAO: NTTP) on lentoasema Maupitin saarella Ranskan Polynesiassa. Se sijaitsee kahden kilometrin päässä saaren kylästä. Vuonna 2014 sen kautta kulki noin 22 500 matkustajaa.
Lentoyhtiöt ja kohteet

| Lentoyhtiö | Kohteet |
| --- | --- |
Air Tahiti: Bora Bora, Papeete, Raiatea
Mauri Kaattari

Mauri Antero Kaattari (s. 6. helmikuuta 1986 Himanka) on suomalainen kymmenottelija, joka edustaa Himangan Urheilijoita. Häntä valmentavat Kimmo Perkkiö ja Tapani Haapakoski.
Kaattari voitti kymmenottelun 19-vuotiaiden EM-pronssia vuonna 2005 tuloksella 7427. Kalevan kisoissa Kaattari on voittanut kymmenottelussa SM-kultaa vuonna 2013 ja hopeaa vuonna 2011. Hän on voittanut myös pronssia kolmiloikassa vuonna 2009 ja korkeushypyssä vuonna 2014.
Sisäratojen SM-kisoissa Kaattari on saavuttanut kaksitoista mitalia; korkeushypyssä kultaa 2015, hopeaa 2005 (jaettu 2. sija), 2012, 2013 ja 2016 sekä pronssia 2009, 2011 ja 2014 sekä seitsenottelusta kultaa 2013 ja hopeaa 2010, 2011 ja 2014.
Kaattarin ennätys kymmenottelussa on 7 333 pistettä (28.7.2013). Hänen korkeushyppyennätyksensä on ulkoradoilla 217 cm (2005) ja hallissa 216 cm (2013). Kaattarin seiväshyppyennätys on ulkona 510 cm (2005) ja hallissa 500 cm (2008). Kolmiloikassa hänen ennätyksensä on ulkona 15,37 m (2007).
M/S Scania Express

M/S Scania Express oli Vaasanlaivojen käyttämä autolautta vuosina 1971–1976. Alus valmistui vuonna 1964 nimellä M/S Scania Ruotsalaisen Rederi Ab Svea:n tytäryhtiölle Express Linjenille. Aluksen rakensi Uddevallavarvet Ab.
Tekniset tiedot

Pituus: 78,52 m
Leveys: 16,24 m
Syväys: 5,41 m
Brt/Nrt/Dwt: 2505/1015/630
Pääkoneet: 2 kpl Klöckner-Humboldt-Deutz, yhteisteho 3842 kW
Nopeus: 16,5 solmua
Matkustajamäärä: 800
Rahtitilat: 115 henkilöautoa
Käyttöhistoria

Alusta oli tarkoitus käyttää Norrtäljen Gräddön ja Maarianhaminan välillä, kesäkuussa 1964 alus silti asetettiin Skandinavisk Linjetrafikin liikennöitäväksi välille Korsör–Kiel.
Vuosien 1966–1971 aikana alus ajoi väliä Landskrona–Kööpenhamina (Tuborg).
Helmikuussa 1971 Vaasanlaivojen ostama alus aloittaa liikenteen välillä Vaasa–Uumaja nimellä M/S Scania Express.
Huhtikuussa 1976 alus myydään Gotlandstrafiken Ab:lle ja se saa nimen M/S Polhem. Liikenne välillä Oskarshamn–Visby–Nynäshamn alkaa.
Kesällä 1977 alus liikennöi välillä Grankullavik–Klintehamn.
Vuosina 1978–1980 alus liikennöi välillä Västervik–Visby–Grankullavik.
Alus myydään Agapitos Linesille Kreikkaan vuonna 1981. Alus saa nimen M/S Nereus.
Alus on käytössä itäisellä Välimerellä
Heinäkuun 19. 1989 alus ajaa matalikolle Kreetalla ja vaurioituu pahasti. Aluksesta on viimeinen havainto hylkynä vuodelta  2005.
Aiheesta muualla

Faktaomfartyg.se faktaomfartyg.se. (ruotsiksi)
M/S Scania
Merja Mäntyniemi

Merja Mäntyniemi Porissa toukokuussa 2009
Merja Mäntyniemi (vuoteen 2010 Vanhanen, s. 1961 Vihti) on Matti Vanhasen entinen puoliso. He olivat naimisissa vuodesta 1985 vuoteen 2006 ja heillä on kaksi yhteistä lasta: Annastiina (s. 1991) ja Juhana (s. 1994).
Mäntyniemi valittiin vuonna 2012 Rovaniemen kaupunginvaltuustoon keskustan listalta. Aiemmin hän oli toiminut kaksi kautta Nurmijärven kunnanvaltuutettuna. Hän oli ehdolla myös vuoden 2007 eduskuntavaaleissa ja vuoden 2009 europarlamenttivaaleissa tulematta valituksi.
Mäntyniemi on työskennellyt lentoemäntänä ja purserina. Hän avioitui uudelleen 2010.
Mekonnen Gebremedhin

| Mitalit | Mitalit | Mitalit |  |
| --- | --- | --- | --- |
|  Mekonnen Gebremedhin vuonna 2011. |  Mekonnen Gebremedhin vuonna 2011. |  Mekonnen Gebremedhin vuonna 2011. |  |
Maa:  Etiopia
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Istanbul 2012 | 1 500 m |  |
| Afrikan kisat  | Afrikan kisat  | Afrikan kisat  |  |
|  Kultaa | Brazzaville 2015 | 1 500 metriä |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Pronssia | Nairobi 2010 | 1 500 m |  |
Mekonnen Gebremedhin Woldegiorg (s. 11. lokakuuta 1988 Addis Abeba) on etiopialainen keskimatkojen juoksija. Gebremedhin kilpailee pääosin 1 500 metrillä, jossa hänen ennätyksensä on toukokuussa 2012 Hengelossa juostu 3.31,45.
Ura

Gebremedhin saavutti pronssia vuoden 2012 sisäratojen MM-kilpailuista Istanbulista 1 500 metriltä. Hän on osallistunut myös yksiin kesäolympialaisiin, vuonna 2012 Lontoossa, jossa hän oli 1 500 metrin finaalissa kuudes. MM-kilpailuihin Gebremedhin on osallistunut viidesti, parhaana tuloksenaan seitsemäs sija vuosilta 2011 ja 2013. Afrikan kisoissa hän voitti kultaa 1 500 metrllä 2015. Afrikan-mestaruuskilpailuista Gebremedhin on saavuttanut pronssia vuodelta 2010. Hän on voittanut myös yhden Timanttiliigan osakilpailun.
800 metriä Gebremedhin on juossut parhaimmillaan aikaan 1.46,63 vuonna 2012.
Meknes

| Meknes (Miknās) مكناس‎ |
| --- | --- |

 Meknes
 Koordinaatit: 33°53′42″N, 5°33′17″W 
Valtio:  Marokko
Alue:  Fès-Meknès
Prefektuuri:  Meknes
Väkiluku (2004):  536 232
Infobox OKVirheellinen NIMI-arvo: 
Meknès (arab. مكناس‎) on kaupunki Marokon pohjoisosassa, kuusikymmentä kilometriä Fèsistä. Vuonna 2004 siellä oli 536 232 asukasta.   
Meknesin perustivat almoravidit 1100-luvulla.  Meknes oli Marokon pääkaupunki 1600-luvun loppupuolella, jolloin sitä laajennettiin maurilais-espanjalaiseen tyyliin. Kaupunki on Unescon maailmanperintökohde.
Aiheesta muualla

Kuvia tai muita tiedostoja aiheesta Meknes Wikimedia Commonsissa
Marc Worden

| Marc Worden> Henkilötiedot |
| --- | --- |
Koko nimi:  David Marc Worden
Syntynyt: 5. kesäkuuta 1976 (ikä 48)  Toronto, Ontario
Näyttelijä
Taiteilijanimet:  Mark Worden
Aktiivisena:  1989–
Merkittävät roolit:  Rautamies (Ultimate Avengers ja The Invincible Iron Man)
Aiheesta muualla
IMDb 
David Marc Worden (s. 5. kesäkuuta 1976 Toronto, Ontario) on kanadalainen näyttelijä.
Ura

Hän aloitti uransa synnyinkaupungissaan Torontossa, näytellen teattereissa ja televisiossa. Vuonna 1990 Worden muutti Yhdysvaltoihin töihin Walt Disney-yhtiöön ja asuu nykyisin Los Angelesissa. Hän on uransa aikana esiintynyt enimmäkseen vierailevissa näytelmä- ja äänirooleissa televisiosarjoissa, kuten Tie Avonleaan, Avaruus 2063, Felicity, Batman of the Future, The Zeta Project, NYPD Blue, Mullan alla ja Teen Titans. Worden oli myös mukana kolmessa Marvelin tuottamassa animaatioelokuvissa Rautamiehenä ja on dubannut englanniksi anime-elokuvan Ihania päiviä.
Rautamiehen rooliin hän päätyi elokuvan Ultimate Avengersin myötä, johon Worden alun perin koe-esiintyi Kapteeni Amerikan roolia varten. Roolin mentyä Justin Grossille hän kokeili vielä Thorin roolia, mutta ei saanut sitäkään kuulostamaan ääniroolittajien hakemaksi ääneksi. Elokuvan projektissa mukana ollut Craig Kyle halusi vielä Wordenin kokeilevan Tony Starkin roolia, jonka hän myös onnistui saamaan.
Aiheesta muualla

Marc Worden TV.comissa (Arkistoitu – Internet Archive) (englanniksi)
Mario Is Missing!

| Mario Is Missing! |
| --- | --- |

Kehittäjä:  The Software Toolworks (PC ja NES) Radical Entertainment (SNES)
Julkaisija:  Mindscape (PC ja SNES) Nintendo (NES)
Julkaistu:  1993
Lajityyppi:  opetuspeli
Pelimuoto:  yksinpeli
Ikäluokitus:  ESRB: Lapsista aikuisille 
Alusta:  DOS Macintosh Nintendo Entertainment System Super Nintendo Entertainment System
Jakelumuoto:  Pelimoduuli, 3.5" levyke, 5¼" levyke ja CD-ROM
Lisää peliartikkeleitaVideopelien teemasivulla
Mario Is Missing! on vuonna 1992 julkaistu opetuspeli. Se julkaistiin ensiksi DOS:lle ja Macintoshille ja myöhemmin vuonna 1993 Nintendo Entertainment Systemille ja Super Nintendo Entertainment Systemille.
Pelissä Bowser on kidnapannut Marion ja Luigi lähtee yhdessä Yoshin kanssa pelastamaan häntä. Pelissä opetetetaan maantietoa.
Aiheesta muualla

Mario is Missing! MobyGamesissa (englanniksi)
Matti Mali

Matti Mali, vuoteen 1934 Karl Mathias Malin (9. marraskuuta 1903 Turku – 27. elokuuta 1964 Helsinki) oli suomalainen juristi, joka toimi korkeimman oikeuden jäsenenä.
Henkilöhistoria

Matti Malin vanhemmat olivat Viipurin hovioikeuden presidentti, senaattori Anton Karl Otto Malin ja Ellen Charlotta Malin ja puoliso vuodesta 1930 kanslianhoitaja Tyyne Elisabet Nummenmaa. Mali tuli ylioppilaaksi Hämeenlinnan lyseosta 1921 ja suoritti ylemmän oikeustutkinnon Helsingin yliopistossa 1925. Varatuomarin arvon hän sai 1928.
Mali oli Turun hovioikeuden ylimääräinen virkamies vuodesta 1927, kanslisti vuodesta 1930, notaari vuodesta 1933, viskaali 1936, asessori vuodesta 1937 ja hovioikeudenneuvos 1948–1949. Korkeimman oikeuden apujäsen hän oli 1948 ja jäsen sekä oikeusneuvos vuodesta 1949. Mali oli myös lakimies Kataja & Tulenheimon lakiasiaintoimistossa 1933–1935 ja sotatuomari 1937 ja 1939–1948. Hänellä oli lisäksi useita asiantuntija- ja luottamustehtäviä.
Julkaisuja

Muutoksenhaku-uudistus, 1954
Rikosten uusimisesta ja rangaistusten yhdistämisestä, 1957
Korkein oikeus 1809–1959: tietoja hallituskonseljin ja senaatin oikeusosaston sekä korkeimman oikeuden historiasta, toiminnasta ja virkakunnasta, 1959 (toim.)
Hallituskonseljin oikeusosaston ensimmäiset jäsenet ja heidän nimittämisensä, 1960
Suomalaisia miehiä Ruotsin korkeimman oikeuden jäseninä 1789–1809, 1961
Aiheesta muualla

Matti Mali Biografiasampo.